ҚХР жетекші компанияларымен меморандумға қол қою
"ҚХР жетекші компанияларымен меморандумға қол қою"|"/infocenter/news/12450/"
TITLE: ҚХР жетекші компанияларымен меморандумға қол қою
URL: /infocenter/news/12450/
META: "ҚХР жетекші компанияларымен меморандумға қол қою"|"/infocenter/news/12450/"
TOTAL WORDS: 181
DATE: 17.10.2023
AUTHOR(S):
TEXT: Бүгін Бейжіңде ҚР Президенті Қасым-Жомарт Тоқаев пен ҚХР Мемлекет басшысы Си Цзиньпиннің кездесуі аясында Бір белдеу, бір жол Халықаралық ынтымақтастық форумында екі ел делегацияларының мүшелері бірқатар ресми құжаттарға қол қойды. Мәселен, ҚР Денсаулық сақтау министрлігінің қолдауымен Астана медицина университеті, ҚР Президенті Іс Басқармасының Медициналық орталығы және BGI Genomics компаниясы арасында ынтымақтастық туралы үшжақты Меморандум жасалды, оның мақсаты елордада Аурулардың кең спектрін диагностикалау мен емдеуде геномдық технологияларды әзірлеу, енгізу және жетілдіру үшін геномдық зерттеулер институтын құру. BGI Genomics компаниясы - медициналық-биологиялық ғылымдар мен геномика саласындағы әлемдегі жетекші ұйымдардың бірі. Оның бүкіл әлем бойынша 100-ден астам елде кәсіпорындары бар. Сондай-ақ, бүгін Астана медицина университеті мен Қытайдың ең ірі компанияларының бірі Shanghai United Imaging арасында ынтымақтастық туралы келісімге қол қойылды, ол жоғары өнімді заманауи радиологиялық жабдықтар мен сәулелік терапияны әзірлеуге және өндіруге маманданған, сондай-ақ радиология саласындағы зияткерлік цифрлық шешімдерді әзірлеумен айналысады. Shanghai United Imaging Healthcare компаниясымен Астана медицина университетінде радиология және телемедицина бойынша тренинг орталығын ашу туралы келісілді. Аталған тренинг орталықтың жұмысы аясында әлемдегі үздік мамандар дәрігерлерді, оқытушылар мен студенттерді оқытатын болады. Жоғарыда аталған серпінді бастамалардың барлығы ҚР халқының денсаулығын диагностикалау сапасын жақсартуға бағытталған
